Cuneiform Tablet Kt 94/k 1670 (AKT 6c 594)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-lá-ḫi-im qí-bi-ma um-ma zu-ku-a-ma 12 ma-na KÙ.BABBAR i-dí-a-šur ḫa-bu-lam ṭup-pu-šu ḫa-ar-ma-am e-zi-ba-ku-nu-tí iš-tù ú-mu-šu im-lu-ú-ni i-na ma-aḫ-ri-a 22 ḫa-am-ša-tum ú-mu-šu e-tí-qú KÙ.BABBAR ú ṣí-ba-sú ik-ri-bu ša a-šur KÙ.BABBAR i-ší-qí-il₅ lá i-ší-qí-il₅ tí-ir-ta-ku-nu a-na wa-aḫ-šu-ša-na li-li-kam šu-ma KÙ.BABBAR ú ṣí-ba-sú i-ší-qí-il₅ ma-lá KÙ.BABBAR i-ší-iq-lu úz-ni pé-té ṭup-pí ša nu-a-e ša e-lá-nu e-zi-bu i-ḫi-id-ma KÙ.BABBAR ša-áš-qí-il₅ a-du-um PUZUR₄-a-šur tí-ir-tí i-lá-ak-šu-um URUDU ma-lá e-pu-šu-ni iš-tí-a-ma a-na pu-ru-uš-ḫa-dim ú-šé-ra-áb-šu šu-ma PUZUR₄-a-šur mì-ma iš-pu-ra-kum na-pá-al-tù-šu šu-up-ra-ma úz-ni pé-té ú šu-ma a-na ANŠE iš-tap-ra-kum e-ma-ri ú <big_gap> šé-bi-il₅-šu-um a-ḫi a-ta a-na tí-ir-tí-a i-ḫi-id ṭup-pá-am ma-tí-ma lá tù-šé-ba-al